Randia moorei

Ti Randia moorei, kadawyan nga ammo iti Ingles a kas spiny gardenia, ket ti karkarna a bassit a mula ti Australia nga agtubo iti adayo nga amianan ti akindaya a luglugar iti estado ti New South Wales ken dagiti kabangibang a lugar ti Queensland. Ti habitat ket subtropikal a katuduan a bakir iti amianan ti Lismore.

Ti Randia moorei ket impalawag babaen ni George Bentham iti bukodna a Flora Australiensis indi 1867. Daytoy ket maysakadagiti adu a mula a nanaganan a kas pammadayaw ken ni Charles Moore. Saan met a kas dagiti sabali a nadumaduma a sebbangan ti Australia, daytoy ket saan a naiyakar iti henero ti Atractocarpus, ken agtultuloy nga adda iti henero ti Randia, iti agdama daytoy ket historiko a makunkuna a wastebasket taxon. Ti botaniko ti New South Wales a ni Gwen Harden ket idasigna daytoy iti henero ti Xeromphis.

Agtubo akas bassit a mula wenno bassit a kayo, ti Randia moorei ket makaabot iti katayag iti 8 m (25 ft). Agtubo dagiti ramutna no madisturbo. Masansan nga adda siit dagiti ungkayna. Akaba nga immitlog, agrukod dagiti bulong iti 2–6 cm (0.8-2.4 in) iti kaatiddog babaen ti 1–3 cm (0.4-1.4 in) iti kaakaba, nga agraman iti akikid nga ungto. Dagiti nabanglo a sabong ket rummuarda kadagiti grupo ti tallo iti ungto wenno iti igid dagiti bassit a sanga, ken sarunuen babaen ti nagtimbukel a nabalitokan a berry, nga agrukod iti 0.6–0.9 cm iti kaatiddog.

Mabirukan ti Randia moorei kadagiti basalto a daga manipud iti Lismore iti akin-amianan a New South Wales iti amianan iti Gold Coast Hinterland. Mabirukan daytoy iti subtropikal a namaga a katuduan a bakir kas maysa a mula iti sirok iti sirok ti  (Araucaria cunninghamii) ken  (Lophostemon confertus), ken masansan kadagiti dalan ti danum. Kaaduan a napukanen dagiti habitatna para iti panagpadur-as ti urbano ken agrikultura, a kas dagiti plantasion ti saba, ken kas pay ti panagdalus para it ipanagpabaro ti Pacific Highway.
 Dagiti nagibasaran 

moorei
Kategoria:Flora ti New South Wales
Kategoria:Flora ti Queensland